ขอสอบถามครับ ผมเคยขาหัก(บริเวณข้อเท้า) เข้ารับการรักษาโดยการผ่าตัดดามเหล็ก ตั้งแต่เดือน พ.ย.61 ปัจจุบันเดินได้ปกติ งอข้อเท้าปกติ อยากทราบว่าผมสามารถออกกำลังกายหนักๆได้ไหม เช่น การกระโดด
สวัสดีค่ะ ข้อเท้าหักนั้นการดามหรือการรักษามักใช้เวลาสั้นกว่ากระดูกชิ้นใหญ่ๆในร่างกาย ศัลยแพทย์จะดูลักษณะและตำแหน่งที่หัก ว่าหักหรือเคลื่อนมากจนต้องเข้าไปผ่าตัดแก้ไขและใส่เหล็กดามหรือไม่ในกรณีนี้ที่ผ่าตัดมาประมาณ 1 ปีแล้ว เดินได้ ลงน้ำหนักได้แล้ว สามารถออกกำลังกายได้ แต่ก็ยังควรงดการออกกำลังกายที่ต้องใช้ข้อเท้าหรือลงน้ำหนักมากๆเช่นการกระโดดไปก่อน เพราะตรงบริเวณที่ดามเหล็กเอาไว้ อาจไม่แข็งแรงเท่ากระดูกปกติแนะนำปรึกษาศัลยแพทย์ผู้ดูแลอีกครั้งว่าตอนนี้กระดูกได้เชื่อมติดกันดีแล้วหรือไม่ หากกระดูกเชื่อมติดกันดีแล้ว สามารถใช้ชีวิตหรือทำกิจกรรมทุกอย่างได้ใกล้เคียงคนปกติค่ะ